[{"text_idx": "#000003", "text": "Mae canol y dref yn cael ei drawsnewid yn farchnad sy\u2019n llawn dop o ddanteithion coginiol; mae\u2019n baradwys i\u2019r rhai sy\u2019n dwlu ar fwyd gyda nifer fawr o stondinau bwyd a diod i demtio blasbwyntiau ymwelwyr gydag aroglau blasus a chynnyrch sy\u2019n tynnu dw\u0302r o\u2019r dannedd."}, {"text_idx": "#000004", "text": "Mae rhaglen o arddangosiadau coginio wedi\u2019i chynllunio drwy gydol y dydd ac mae\u2019r digwyddiad yn ymuno a\u0302\u2019r marchnadoedd misol sefydledig sy\u2019n cael eu cynnal yng nghanol y dref. Mae Marchnad y Crefftwyr yng Nghanolfan Gymunedol y Twyn, Marchnad Fwyd a Chrefft Canolfan Siopa Cwrt y Castell a ffair grefftau ger y Senotaff gan Craft Legs yn dod a\u0302 hyd yn oed mwy o amrywiaeth, gan roi hwb i gyfanswm y stondinau i dros 130 o fasnachwyr bwyd, diod a chrefftau o ansawdd uchel!"}, {"text_idx": "#000005", "text": "Bydd diddanwyr stryd yn crwydro\u2019r w\u0302yl drwy\u2019r dydd i ddiddanu pawb a bydd detholiad bach o reidiau ffair i blant i ddiddanu\u2019r rhai bach."}, {"text_idx": "#000006", "text": "Mae gan ganol y dref ddewis hyfryd o siopau annibynnol gyda syniadau ar gyfer anrhegion trawiadol, ac mae hefyd nifer o siopau\u2019r stryd fawr. Mae Caerffili yn cynnig amrywiaeth eang o leoliadau bwyta allan ledled canol y dref, gan gynnwys caffis, bariau a bwytai, felly, #DewisLleol a chefnogi canol eich tref leol chi."}]